Μνημείο του Δάντη

Το άγαλμα και μνημείο του Ντάντε Αλιγκέρι (ιταλ. Monumento a Dante Alighieri) είναι μνημείο προς τιμή του μεγάλου Ιταλού ποιητή του Μεσαίωνα που είναι γνωστότερος εξελληνισμένα ως «Δάντης». Βρίσκεται στην  Πλατεία Σάντα Κρότσε, έξω από τη Βασιλική της Σάντα Κρότσε, στην πόλη Φλωρεντία της Ιταλίας. Στήθηκε το 1865 με αφορμή τα 600 χρόνια από τη γέννηση του ποιητή και είναι έργο του γλύπτη Ενρίκο Πάτσι, ο οποίος άρχισε να το δημιουργεί από το 1857.Ricordi d'arte, αυτοβιογραφία του Enrico Pazzi, Tipografia Cooperativa, Via Monalda #1, Φλωρεντία 1887, σσ. 11-15

Η δημιουργία μνημείου προς τιμή ενός διάσημου Φλωρεντινού από έναν γλύπτη από τη Ραβέννα προκάλεσε κάποιες «μουρμούρες», καθώς η Φλωρεντία και η Ραβέννα είχαν επί χρόνια έλθει σε αντιπαράθεση ως προς το ποια πόλη θα κατείχε τη σορό του Δάντη. Ο Ναός του Σάντα Κρότσε (= του Τίμιου Σταυρού) δίπλα στο μνημείο φιλοξενεί πράγματι έναν κενό τάφο για τον ποιητή.

Το βάθρο του μνημείου σχεδιάσθηκε από τον Λουίτζι ντελ Σάρτο (Luigi del Sarto), φέρει όμως και άλλα γλυπτά του Πάτσι: τον ρωμαϊκό αετό και τέσσερα λιοντάρια Marzocco (σύμβολα του Οίκου των Μεδίκων) με ασπίδες που φέρουν τους τίτλους έργων του Δάντη, αλλά και τα σύμβολα ιταλικών πόλεων που είχαν συνεισφέρει στη χρηματοδότηση του μνημείου. Το μνημείο βρισκόταν αρχικώς στο κέντρο της πλατείας, αλλά μεταφέρθηκε δίπλα από την πρόσοψη της βασιλικής μετά την Πλημμύρα του Άρνου του 1966.

Παραπομπές

 Εξωτερικοί σύνδεσμοι 

 «The Dante statue», Florentine, άρθρο του Deirdre Pirro, 27 Ιανουαρίου 2011

Μνημειο Δαντη